เด็กกินยานอนหลับ20เม็ดนี่ต้องไปล้างท้องไหม๊คะ
สวัสดีค่ะ ในเด็กนั้น ปริมาณยาดังกล่าวมาน่าจะเรียกว่าเป็นการกินยาเกินขนาด การกินยาเกินขนาดอาจทำให้เกิดอันตรายต่อร่างกายหรือเสี่ยงเสียชีวิตได้ ดังนั้น หากกินยาเกินขนาด ผู้ป่วยต้องรีบเข้ารับการรักษาจากแพทย์ทันทีอาการที่อาจเกิดขึ้นเช่น จะง่วงซึมมากผิดปกติจากฤทธิ์ยา คลื่นไส้ อาเจียน ปวดท้อง ท้องเสีย สัญญาณชีพผิดปกติ โดยมีอุณหภูมิร่างกาย ชีพจร ความดันโลหิต และอัตราการหายใจเปลี่ยนแปลงไป หายใจช้าลงได้การรักษานั้นขึ้นกับประเภทของยาและระยะเวลาที่ได้ยาเข้าไป การให้ให้ถ่านกัมมันต์ซึ่งเป็นแร่ธาตุสังเคราะห์แก่ผู้ป่วย เพื่อช่วยดูดซับยาที่อยู่ในระบบย่อยอาหารหรือล้างท้องโดยการใส่สายทางจมูกหรือปากให้เข้าไปถึงกระเพาะอาหาร เพื่อกำจัดยาที่ไม่ถูกดูดซึมให้ออกมาจากกระเพาะอาหารนั้น ทำได้ในเฉพาะยาบางประเภทและในช่วงเวลาที่จำกัดหากเป็นยาบางประเภทอาจมียาต้านพิษ โดยแพทย์อาจพิจารณาให้ผู้ป่วยรับยารักษาอื่น ๆ เพื่อต้านผลกระทบที่เกิดจากการกินยาเกินขนาด และป้องกันอันตรายจากฤทธิ์ของยา และหากมีการหายใจช้ามาก อาจต้องใส่ท่อช่วยหายใจเพื่อประคองการหายใจจนกว่าร่างกายจะกำจัดยาออกหมด และติดตามคลื่นไฟฟ้าหัวใจเป็นระยะแนะนำรีบพาไปรพ.ทันทีค่ะอ่านเพิ่มเติม